laion/Wikipedia-Exotic huggingface dataset:
ברבור שר

ברבור שר (שם מדעי: Cygnus cygnus) הוא מין של ברבור, שמצוי בחצי הכדור הצפוני והוא הציפור הלאומית של פינלנד. מין זה של ברבור ידוע בעיקר בשל קולות השריקה שהוא מפיק, ועל שמן הוא קרוי. בתי הגידול המועדפים עליו הם ביצות, מקווי מים רדודים כמו אגמים ובריכות, אף שניתן למצוא אותו גם בנהרות בעלי זרם חלש. הברבור צמחוני, וניזון מצמחים מימיים, דשא, בלוטים, תפוחי אדמה ודגנים. אורכו כ-140 עד 165 ס"מ, ומוטת כנפיו 205-275 ס"מ; משקלו הוא כ-9.8 עד 11.4 ק"ג בממוצע, בעוד שהנקבה קטנה מעט מהזכר. באביב ובקיץ לעיתים יש לבוגרים כתמים צהובים על צווארם וראשם, שבאים מהמים העשירים בברזל שבהם הברבורים שוחים. כל גופם של הברבורים מלבד המקור לבן; המקור צהוב בחלקו הקרוב אל הראש ושחור לקראת הקצה, והרגליים ורדרדות-חומות. לברבורים צעירים יש פלומה אפרפרה-חומה, בטן לבנה וצוואר וראש כהים, ונוצותיהם מתחלפות ל"לבוש בוגר" בגיל שנתיים. הברבור מגיע לבגרות מינית בגיל 4, ותוחלת החיים שלו עומדת על כ-26 שנים. הברבורים מאוד חברתיים מחוץ לעונת הרבייה, והם נצפים לעיתים קרובות בלהקות של כ-300 פרטים באזורי האכילה שלהם. אמנם ישנה אוכלוסייה יציבה של ברבורים באיסלנד, אך רוב ככל הברבורים השרים נודדים. הברבורים השרים מונוגמיים. עונת הרבייה נמשכת בין סוף אפריל לתחילת מאי. בתצוגות החיזור הזכר והנקבה פורשים הכנפיים עד לחצי, זוקפים ומכופפים את צווארם לחלופין, וקוראים. הברבור אינו מקנן בקבוצות. הקן מוקם ליד מקור מים על תל, שבנוי מחומרים צמחיים. הנקבה מטילה 4–5 ביצים, ודוגרת עליהן במשך 45 ימים; הזכר, בינתיים, שומר על האזור שמסביב לקן. הגוזלים פורחים לאחר שלושה חודשים, ויכולים לעוף חודש או חודשיים לאחר מכן. מדיה וקבצים בנושא ברבור שר בוויקישיתוף ברבור שר, באתר ITIS (באנגלית) ברבור שר, באתר NCBI (באנגלית) ברבור שר, באתר Animal Diversity Web (באנגלית) ברבור שר, באתר האנציקלופדיה של החיים (באנגלית) ברבור שר, באתר Internet Bird Collection (באנגלית) ברבור שר, באתר GBIF (באנגלית) ברבור שר, באתר אויסואקס-בירדס ברבור שר באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
יותר טוב משוקולד

יותר טוב משוקולד (באנגלית: Better Than Chocolate) הוא סרט קולנוע קנדי מסוג קומדיה רומנטית משנת 1999. שמו של הסרט שאול מהשיר "Ice Cream" (גלידה) של הזמרת הקנדית שרה מקלכלן. מגי וקים, שתי בחורות מאוהבות שהכירו זה עתה, מחליטות לעבור לגור יחדיו. אלא שאמא של מגי מתגרשת ומחליטה לעבור לגור יחד עם הבנות מבלי שהיא יודעת על סוג הקשר בין השתיים. מגי מרגישה שהיא חייבת לשמור על מערכת היחסים שלה בסוד. בנוסף להתמודדות עם משפחתה, מגי עובדת בחנות ספרים בשם "ספרי העשירון" (Ten Percent Books) המתמחה בספרות להט"בית הסובלת מצנזורה. משלוח גדול של ספרים שהוזמן על ידי בעלת החנות עוכב, והספרים שבחנות נמצאים בסכנת החרמה. הסרט זכה במספר פרסים בפסטיבלים שונים בעולם וזכה להיות מדורג במקום ה-31 ברשימת 200 הסרטים העצמאיים הטובים ביותר של ההוליווד ריפורטר בשנת 1999. הסרט היה מועמד לפרסי הליגה ההומו-לסבית נגד השמצה וכן זכה בפסטיבל הסרטים הגאה בטורונטו. קארין דוויר - מגי. כריסטינה קוקס - קים. וונדי קרואסון - לילה. אן-מרי מקדונלד - פרנסיס. "יותר טוב משוקולד", במסד הנתונים הקולנועיים IMDb (באנגלית) "יותר טוב משוקולד", באתר נטפליקס "יותר טוב משוקולד", באתר AllMovie (באנגלית) "יותר טוב משוקולד", באתר Rotten Tomatoes (באנגלית) "יותר טוב משוקולד", באתר Box Office Mojo (באנגלית) "יותר טוב משוקולד", באתר אידיבי "יותר טוב משוקולד", במסד הנתונים הקולנועיים KinoPoisk (ברוסית) Toronto Inside Out Lesbian and Gay Film and Video Festival
מצר אלאס

מצר אלאס (באינדונזית: Selat Alas) הוא מצר ים באינדונזיה בין האי לומבוק (אנ') ממערב לבין האי סומבאווה (אנ') ממזרח. המצר מקשר בין האוקיינוס ההודי שמדרום לו לבין ים פלורס (שבאוקיינוס השקט) שמצפונו. רוחבו של המצר נע בין 15 ק"מ בנקודה הצרה ביותר ועד 45 ק"מ. עומקו (בחלקו הגדול) הוא מעל ל-200 מטרים, ואורכו – כ-75 ק"מ. המצר הוא אזור פורה לדיג. בעבר נדוגו בו 15 אחוזים מסך הסילוניות מסדרת "דיונוני רחף" (בעיקר "לוליגו אדוליס"/Loligo edulis‏ ו-Uroteuthis bartschi) של אינדונזיה. המצר לא היה מוצף עד לפני 14,000 שנים לערך, כאשר גובה פני הים היה נמוך בכ-75 מטרים מגובהו כיום, וזאת לעומת מצר לומבוק שהיה מוצף גם בתקופת הקרח הפלייסטוקנית. מדיה וקבצים בנושא מצר אלאס בוויקישיתוף A. Ghofar, "Interactions of Squid amd Small Pelagic Resources in the Alas Strait, Indonesia," Journal of Coastal Development, Vol. 6, No. 1 (October 2002), pp. 23-31 במקורות אחרים נכתב כי מתחבר עם ים באלי (אנ'). יצוין, כי הגבול בין ים באלי לים פלורס עובר דרומית למצר מקאסאר, מה שכנראה מקשה על ההגדרה המדויקת. ליד החופים מי המצר רדודים ועומקם נע בין מטר ל-20 מטרים. ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
ארוחת ליל שישי

ארוחת ליל שישי (באנגלית: Friday Night Dinner) הוא סיטקום בריטי שנכתב על ידי רוברט פופר ומככבים בו טמזין גרג, פול ריטר, סיימון בירד טום רוזנטל ומרק היפ. הקומדיה עוסקת בסעודת ליל שבת שבועית של משפחה יהודית בריטית (הגודמנים). הסדרה שודרה לראשונה בפברואר 2011. העונה החמישית עלתה לשידור בשנת 2018, והעונה השישית עלתה בשנת 2020. ג'קי גודמן (טמזין גרג) - אשתו של מרטין ואמם של אדם ויונתן. אישה עם חוש הומור של גיל ההתבגרות. בדרך כלל לא נוטה להתרשם מתעלוליהם של בעלה ובניה, ומנסה לשמור על ה"נורמליות" של משפחתה. מרטין גודמן (פול ריטר) - בעלה של ג'קי ואביהם של אדם ויונתן. מרטין נוהג להסתובב בלי חולצה בטענה ש"חם לו". יש לו מכשיר שמיעה משום שהוא לקוי שמיעה, ומשום כך מפספס הרבה פעמים חלקים מהשיחה - כר פורה למצבים קומיים. הוא מודאג מאוד מכך שאדם לא מצליח להשיג "נקבה". הוא חובב מדע נלהב, ודמותו מוצגת כמעט אאוטסיידרית מבחינה חברתית. יש לו הרגלים מוזרים רבים, כמו אכילה מתוך פח אשפה, וכלל - איסוף שאריות מזון בכל דרך אפשרית. אדם גודמן (סיימון בירד) - אדם הוא הבן הבכור. הוא בשנות העשרים שלו, והוא מנהל קריירה לא מוצלחת במיוחד כמוזיקאי. הוא מגלם את דמות ה"חנון", בניגוד גמור לאחיו השטותניק. הוא בדרך כלל הקורבן של התוהו ובוהו שמתחולל דרך קבע בארוחות ליל שבת של המשפחה. ג'וני גודמן (טום רוזנטל) - ג'וני הוא הבן הצעיר במשפחה, אף הוא בשנות העשרים, והוא מתווך. הוא ה"מגניב" מבין האחים, נוהג להתחיל מריבות עם אדם וכן יוזם מתיחות אינסופיות על אחיו הבכור. ג'ים בל (מרק היפ) - השכן של הגודמנים שמופיע דרך קבע בדלת של המשפחה בארוחת ליל שבת. הוא ככל הנראה מאוהב בג'קי, אם המשפחה, ומנסה, כל פעם בתירוץ אחר, להיכנס אל הבית כדי לזכות לדבר איתה או לראות אותה. הוא מלווה תמיד בכלבת הרועים הבלגית שלו וילסון, ממנה הוא מפחד. הוא לא לגמרי נורמלי מבחינה חברתית, והשיחות איתו בדרך כלל מוזרות למדי. אלינור בולר (פרנסס צ'וקה) - אמה החירשת למחצה של ג'קי, בת ה-80. היא וביתה לא נמצאות במערכת יחסים משופרת במיוחד, והיותה לקוית שמיעה וכן חוסר המודעות שלה למתרחש סביבה גורמים למבוכה קומית. ארוחת ליל שישי, ברשת החברתית אקס (טוויטר) "ארוחת ליל שישי", במסד הנתונים הקולנועיים IMDb (באנגלית) "ארוחת ליל שישי", באתר Rotten Tomatoes (באנגלית) "ארוחת ליל שישי", באתר Metacritic (באנגלית) "ארוחת ליל שישי", באתר Hulu סדרות (באנגלית) "ארוחת ליל שישי", במסד הנתונים הקולנועיים KinoPoisk (ברוסית) ליאת אלקיים, איך השתלטו היהודים על הטלוויזיה הבריטית, באתר הארץ, 23 בנובמבר 2012
Next (רשת אופנה)

Next היא רשת אופנה וכלי בית בריטית בעלת חנויות רבות ברחבי בריטניה. הרשת מפעילה חנויות מקוונות ברחבי העולם. לרשת 597 חנויות ברחבי אנגליה ואירלנד וכמעט 200 זכיינים ביותר מ-40 מדינות ברחבי העולם. רשת זו גם משווקת את בגדיה ואביזריה ל-72 מדינות ברחבי העולם ובכללן רוסיה, אוסטרליה, גרמניה, ארצות הברית וישראל. Next היא רשת האופנה הגדולה ביותר בבריטניה, לאחר שעקפה את רשת מרקס אנד ספנסר. בתחילת 2012 ו-2014, החלה החברה להיסחר בבורסה לניירות ערך של לונדון כאשר היא מרכיב של מדד FTSE 100. החברה הוקמה בעיר לידס בשנת 1864 על ידי חייט בשם יוסף היפוורת', שהקים אז חברה תחת השם יוסף היפוורת' ובניו(J Hepworth & Son). בשנת 1982 נרכשה יוסף היפוורת' ובניו על ידי קנדל ובניו בע"מ, חברת אופנה שבכוונתה הייתה לפתח מחדש החנויות של קנדל כבגדי נשים. טרנס קונרן, שבנוסף להיותו המעצב הראשי של החברה, היה גם היו"ר של היפוורת'. בשלב זה הוא גייס את ג'ורג' דייוויס, שהגיע על מנת להפוך למנכ"ל של הבא. עקב נגיף הקורונה החברה הפסיקה את פעולתה בגל הראשון בסוף מרץ למספר שבועות. הרשת הקמעונאית "נקסט" הושקה בפברואר 1982, כאשר החנות הראשונה שנפתחה הייתה בעלת אוספים אקסקלוסיביים של בגדים אופנתיים, נעליים ואביזרים לנשים. לאחר זמן קצר, נוספו אוספים עבור גברים, ילדים וכלי בית. הבגדים של חברת נקסט מעוצבים על ידי צוות העיצוב הפנים ארגוני, אשר מנסים לשלב עיצוב, איכות, תמורה כספית ומשלבים את מגמת האופנה העכשווית. כיום, החברה מחזיקה בלמעלה מ-500 חנויות בבריטניה ואירלנד, ובלמעלה מ-40 חנויות במדינות שונות בחו"ל. בשנים האחרונות מספר חנויות אופנה וכלי בית נפתחו באנגליה, באוגוסט 2011, חברת נקסט פתחה את הסניף הראשון שמשלב אופנה, כלי בית וריהוט לחצר ב-Shoreham-by-Sea. בשנת 1988 הושקה היכולת הפורצת דרך של ההזמנות בדואר, עם ספר בכריכה קשה המכיל 350 עמודים, אשר היווה את הקטלוג לקמעונאות. בספר של קולקציית האביב-קיץ ישנם כמעט 1400 עמודים אשר מציעים אוספים נרחבים עבור גברים, נשים ילדים וכלי בית. קניות מקוונות הוצגו בשנת 1999, כאשר כל הקטלוג הפך להיות זמין לרכישה דרך האינטרנט- כל עמוד ועמוד מתוך הקטלוג, גם בקניות מהבית בבריטניה. נקסט הייתה חלוצת הרעיון של מותג יחיד עם שלוש דרכים שונות לרכישה- בחנויות, בטלפון ובאינטרנט. חברת נקסט עכשיו משרתת את לקוחותיה בכ-70 מדינות מחוץ לבריטניה. לחברת נקסט יש פעילויות בסין, הונג קונג, סרי לנקה, הודו ובריטניה העוסקות בעיצוב, קנייה, שיווק ובקרת איכות של מוצריה של החברה. Lipsy- מעצבת ומוכרת את המותגים שלה- מוצרי אופנה לנשים צעירות יותר. מדיה וקבצים בנושא Next בוויקישיתוף אתר האינטרנט הרשמי של Next Next, ברשת החברתית פייסבוק Next, ברשת החברתית אקס (טוויטר) Next, ברשת החברתית אינסטגרם Next, באתר פינטרסט אתר החברה בעברית Next, באתר הבורסה לניירות ערך בלונדון מידע עסקי על חברת Next באתרים Yahoo! Finance, MarketWatch (באנגלית), גוגל פיננסים איילת רוזן, ‏הסניף האינטרנטי של רשת NEXT הבריטית הופך ללהיט, באתר ‏מאקו‏, 27 בפברואר 2014 מיכל רז-חיימוביץ', ‏נקסט מורידה את האתר מהאוויר עד להודעה חדשה, באתר גלובס, 26 במרץ 2020 Next Corporate
קוראל סי

קוראל סי (Coral Sea) היא מכלית שהובילה דלק מהמפרץ הפרסי לאילת והותקפה על ידי מחבלים ב-11 ביוני 1971. "קוראל סי" הייתה מכלית של חברת אל-ים, שהפליגה בדגל נוחות ליברי. המכלית הייתה בתפוסה של 68,000 טון והובילה דלק מאיראן לנמל אילת. ב-11 ביוני 1971 הותקפה במצרי באב אל-מנדב על ידי ארבעה מחבלים שהגיעו בסירת מרוץ שהורדה מספינת דיג ליד האי פרים. המחבלים ירו עשר פצצות בזוקה RPG-7 לעבר המכלית, ואש פרצה בה אך כובתה במהירות. החזית העממית לשחרור פלסטין נטלה אחריות לפעולה. רב החובל היה יווני בשם מרכוס מוסקוס, (Markos Moschos) ופעולתו הנועזת והמקצועית הצילה את האנייה. ב-11 באפריל 1973 העניק לו שר התחבורה גד יעקבי את "עיטור המופת" מטעם ממשלת ישראל, והוא היה בכך האזרח הלא-ישראלי היחיד שזכה לכך. בעקבות החילוץ המוצלח מירי הרקטות שונה שם האניה ל"Sea Valiant" והיא המשיכה בהובלת דלק לישראל. לאחר תקרית זו הוצבו בכל האוניות על הקו מאבטחים חמושים. אנשי צי הסוחר חויבו לקיים מטווחי ירי לפני היציאה לים. במספר הפלגות נערכו גם אנשי שייטת 13 לסיור אלים עם סירות נשק שנישאו באוניות. כמו כן, בוצעו פעולות מודיעיניות ומבצעיות בתימן ובקרן אפריקה, על מנת לאתר כוונות נוספות לפגיע בשייט ישראלי ולסכלן. במסגרת זו נשלח ב-1972, לוחם המוסד ברוך מזרחי לתימן ונתפס בידי שירותי הביטחון התימניים. זאב אלמוג, מפקד שייטת 13 - הפלגות חיי, כנרת, זמורה ביתן, 2014, עמ' 724-720 מדיה וקבצים בנושא קוראל סי בוויקישיתוף שעות אחדות לאחר תקיפת המכלית ערך הצוות מסיבה, דבר, 18 ביוני 1971 נוסח עיטור המופת למרקוס מוסקוס, באתר הגבורה. הלל ירקוני, 75 שנות ספנות עברית בארץ ישראל, ע' 371.
גבירץ

הוא שם משפחה אשכנזי שמקורו ביידיש (בכתיב מדויק געווירץ) ופירושו תבלין. האם התכוונתם ל... בינה גבירץ-שטֶקֶליס – מאיירת ישראלית יעל גבירץ – עיתונאית ישראלית נטעלי גבירץ – סופרת, עיתונאית, תסריטאית ומאיירת ישראלית, בתם של ראובן ויעל ראובן גבירץ – זמר ומלחין ישראלי
פראג הוצאה לאור

פראג הוצאה לאור (באנגלית: Prague Publishing House Ltd) היא הוצאת ספרים ישראלית המוציאה ספרי עיון ולימוד ניו אייג' מתורגמים העוסקים ברוחניות, זן, טאואיזם, בודהיזם, בודהיזם טיבטי, יהדות, קואוצ'ינג, ורפואה אלטרנטיבית. ההוצאה הוקמה בכרכור ב-21 בנובמבר 1993 על ידי האחים אייל ואילן לוי. במהלך עשרים וחמש שנות פעילותה, החברה הוציאה לאור, נכון ל-2018, למעלה מ-150 כותרים. הקו המחבר בין הכותרים הוא ספרים שמחבריהם אנשי המערב, אולם כתיבתם נשענת על מקורות תרבותיים מגוונים ומשלבים בין דרך החשיבה המזרחית (מזרח-אסיה) לתרבות המערב. ספרה הראשון של ההוצאה הוא הטאו של פו שיצא בשנת 1994 ונכנס למקום הראשון ברשימת רבי המכר של עיתון "הארץ" למשך מאה שבועות רצופים. בנוסף להוצאת ספרים, החברה מפיקה כנסים, סדנאות כתיבה והרצאות. ביניהן "המסע" בהנחיית ברנדון בייס וסדנת "דרך האמן" בהנחיית ג'וליה קמרון בשנת 2013. בין היוצרים המרכזיים של ההוצאה נמנים: ביירון קייטי, זאב בן אריה, יואב בן דב, ניסים אמון, אקהרט טולה, ברוס ליפטון, ג'נט בריי אטווד, איי. סי. פינג, ג'וליה קמרון, ערן שטרן, פמה צ'ודרון, ברנדון בייס, דון מיגל רואיס, ריצ'רד טמפלר, אבי גרינברג, ו-דבורה ליבוביץ'. הטאו של פו / בנג'מין הוף, מאנגלית: אייל לוי, 1994 כוחה המרפא של התודעה / טולקו תונדופ, 1996 דרך האמן / ג'וליה קמרון, מאנגלית: רוני שר, 1997 לשיר את הנשמה הביתה / קייתלין מת'יוס, מאנגלית: עדית בן-פורת, 1997 ארבע ההסכמות / דון מיגל רואיס, מאנגלית: מיכל שלו, 2000 כשהדברים מתפרקים/ פמה צ'ודרון, תרגום: דורית גינת, 2001 כוחו של הרגע הזה / אקהרט טולה, מאנגלית: עדית בן פורת, 2002 דממה מדברת / אקהרט טולה, מאנגלית: עדי יותם, 2003 תרופות סבתא / דבורה ליבוביץ', 2004 לאהוב את מה שיש / ביירון קייטי, מאנגלית: דורית גינת, 2004 אהבה וכוונות טובות / חיה ולטון, 2005 המסע / ברנדון בייס, 2007 אני הוא זה / שרי ניסרגדטה מהאראג', מאנגלית: עדית בן-פורת, 2009 טארוט CBD של מרסיי (חפיסת קלפים) / ג'וליה קמרון, 2011 אתר האינטרנט הרשמי של פראג הוצאה לאור פראג הוצאה לאור, ברשת החברתית פייסבוק פראג הוצאה לאור, ברשת החברתית אקס (טוויטר) פראג הוצאה לאור, באתר רשות התאגידים, ‏1993 פראג הוצאה לאור, באתר מנדלי מוכר ספרים פראג הוצאה לאור -סדנאות והרצאות, באתר פראג הוצאה לאור סדנת היצירה הטובה בעולם - ג'וליה קמרון, מחברת "דרך האמן", באתר יוטיוב פראג הוצאה לאור - סופרים, באתר פראג הוצאה לאור ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
אלי מלמד

אלי מלמד (נולד ב-17 באוגוסט 1940) הוא קצין צה"ל במילואים בדרגת אלוף-משנה, כיהן כמפקד גדוד 13 (גדעון) של חטיבת גולני כמפקד גדוד 184 בחטיבה 14 בשריון, כסגן מפקד חטיבה 401 (עוצבת עקבות הברזל) וכמפקד חטיבת שריון במילואים. לאחר שחרורו  הקים וניהל בתי ספר במערכת החינוך בארץ ובחינוך היהודי במקסיקו. עם גיוסו לצה"ל בשנת 1959 שובץ מלמד בחטיבת גולני. כעבור זמן קצר התנדב לקורס טיס, אך נשר ממנו לאחר שנה ושב לגולני. בגולני עבר מלמד מסלול הכשרה כלוחם, קורס קצינים. עם סיום הקורס שב לחטיבה ושימש כמפקד מחלקה. בהמשך שימש כמפקד קורס מכים, קמ"ן בצנחנים וקצין מבצעים בחטיבה 16 הירושלמית. בשנת 1966 מונה מלמד למפקד יחידת עטלף שהפעילה "דגנים", "חרציות" ו"משאבות". בסוף אותה שנה שולבו 30 חיילי היחידה עם סיירת שקד. עם מיזוגה בשקד הפך מלמד לסגן מפקד היחידה. במלחמת ששת הימים הוביל מלמד את "כוח אריה", גדוד הסיור בפיקודו של אריה עמית (טפר) באוגדת אריאל שרון לעבר מתחמי אום כתף. בתפקידו כסגן מפקד סיירת שקד פיקד בשנת 1969 על מרדף במכתש רמון, בסיומו חוסל על ידיו, בבור סרפד סעיד אבו בנדק, מי שהיה אחראי על הטבח במעלה העקרבים שאירע בשנת 1954. במלחמת ההתשה שימש כקצין מבצעים של פיקוד הדרום. מפיקוד הדרום יצא מלמד לקורס פיקוד ומטה (פו"מ). בשנת 1973 שימש כמפקד גדוד 13 (גדעון) של חטיבת גולני. לאחר פציעה בעקבות התרסקות מסוק בתום מצעד צה"ל האחרון (1973) עשה הסבה לשריון לאחר מכן פיקד על גדוד הטנקים 184 בחטיבה 14, כסמח"ט בעוצבת מרכבות הברזל ובחטיבה 401. התקבל והיה לבוגר המכללה לביטחון לאומי, בתפקידו הבא הקים את גדודי המודיעין ופיקד על חטיבת שריון במילואים. במהלך מלחמת לבנון הראשונה השתחרר מצה"ל לאחר שבתפקידו האחרון שימש כראש ענף גיוס וכוננות במחלקת המבצעים במסגרת זו שמש כיו"ר הוועדה לסימון קו הגבול בין ישראל למצרים. מלמד היה בין ראשוני המתיישבים וממקימי העיר קצרין שברמת הגולן. הוא הקים וניהל את בית הספר "נופי גולן שבקצרין. משם יצא בשליחות חינוכית מטעם הסוכנות היהודית למקסיקו סיטי שם ניהל והצמיח את בית הספר של הקהילה היהודית החלבית "מגן דוד". לאחר חמש שנות שליחות נקרא להקים את בית הספר התיכון "הראל" במבשרת ציון אותו ניהל במשך שלש עשרה שנים. עיקר עיסוקו לאחר פרישתו- ייעוץ חינוכי והכשרת מנהלים. אלי מלמד בארכיון לוחמי סיירת שקד מיוחד לשקדניק: ריאיון עם אל"ם (מיל. ) אלי מלמד, סמג"ד סיירת שקד, מתוך פורטל סיירת שקד 424. מיכאל נחמן, אחד על אחד עם אלי מלמד, "זמן מבשרת", ‏ 31.10.2010. מיכאל נחמן, אחד על אחד עם אלי מלמד, "זמן מבשרת", ‏ 31.10.2010. עפרי שובל, בשנת 59' נרצח יאיר פלד, מפקד סיירת צנחנים. אבל מי רצח את רוצחיו? חשיפה, באתר הארץ, 16 בספטמבר 2010.
גשר הגן

גשר הגן (באנגלית: Garden Bridge) היה גשר מתוכנן להולכי רגל מעל נהר התמזה בלונדון. רעיון הגשר נהגה על ידי ג'ואנה לאמלי בשנת 1998 ותוכנן על ידי תומאס הת'רוויק בשיתוף עם חברת "ארוּפּ" (אנ'). הגשר היה אמור לכלול חמישה גנים בהם ישתלו 270 עצים בעזרת כמעט 1,000 טונות של אדמה. אורכו המתוכנן 367 מטרים ורוחבו 30 מטרים (בחלקו הרחב ביותר). עלות הפרויקט הוערכה בכ-275 מיליון דולר. חלקם בהשקעות פרטיות וחלקם במימון ציבורי. בכך היה באופן תאורטי לגשר היקר בעולם, לו היה נבנה. הגשר היה אמור לחבר את תחנת טמפל (אנ') וסאות'בנק סנטר. בשנת 2017 הפרויקט בוטל רשמית על ידי ראש העיר החדש של לונדון, סאדיק קאן, שהחליף את ראש העיר הקודם בוריס ג'ונסון. בדברי ההסבר, נקבע שהפרויקט אינו כלכלי ומטרתו אינה ברורה. כמו כן לא גויס מספיק הון ממשקיעים פרטיים ולא היה סביר להשלים את יתרת המימון מהציבור, בשל היותו של הפרויקט שנוי במחלוקת. גשר הגן בלונדון: הגשר היקר בעולם, באתר "עלונדון", 3 בדצמבר 2014 יואב בורנשטיין, יער צף מעל לתמזה, באתר כלכליסט, 7 ביולי 2014 גשר הגן בלונדון: הגשר היקר בעולם, באתר עלונדון, ‏2014-12-03 Garden Bridge Review, אתר עיריית לונדון ערך זה הוא קצרמר בנושא לונדון ובנושא מבנים. אתם מוזמנים לתרום לוויקיפדיה ולהרחיב אותו.
סוקסיניל כולין

סוקסיניל כולין (באנגלית: succinylcholine; נקרא גם Suxamethonium chloride) הוא אגוניסט ניקוטיני שמשמש להרפיית שרירים ושיתוקם לטווח קצר, בדרך כלל כדי להקל תהליך צנרור קנה. לפעמים התרופה משמשת להמתת חסד של סוסים בשילוב עם משככי כאבים וסמי הרגעה. מדיה וקבצים בנושא סוקסיניל כולין בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בארונג

בַּארוּנג (באנגלית: Barong או Barung) הוא כלי נשק דמוי חרב, בעל להב עבה בצורת עלה, המשמש שבטים אסלאמיים בדרום הפיליפינים. הבארונג נמצא בשימוש נרחב בעיקר אצל המורו. להב הבארונג המכונה "סוּלאבּ" עבה וכבדה, דבר אשר מוסיף ליכולת החיתוך שלה. אורך אופייני נע בין 20 ל-60 סנטימטרים כאשר בארונג מודרני בדרך כלל יהיה בתחום הארוך יותר (בסביבות ה-50 סנטימטרים). הקת הקרויה "פּוּהַאן" עשויה בדרך כלל שרוול מוכסף הקרוי "באיקסקס" או "בּוּדבּוּד" עם סיבים טבעתיים מכוסים לכה שזורים כצמה המחפים עליו. קת השייכת לחבר אצולה עשויה להיות משנהב, קרן קראבאו או הובנה מקמגונג (אנ'). עיטורים אופייניים על הקת כוללים קקדו ונאגה ובתחתיתה טבעת הידוק עשויה כסף, או נחושת מוקשחת. במלחמת העולם השנייה היו בשימוש קתות עם טבעות הידוק מאלומיניום. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא בארונג בוויקישיתוף
פרנקו גונן

פרנקו גונן (נולד ביוני 1948) הוא מנהל ואיש צבא ישראלי בדימוס. כיהן כמנכ"ל עיריית ראשון לציון, שירת תקופה ארוכה בצה"ל, פיקד על אגד ארטילרי ושימש סגן קצין תותחנים ראשי. גונן שירת בצה"ל בחיל התותחנים. פיקד על גדוד 55 ובמלחמת לבנון הראשונה פיקד על אגד 449 באוגדה 880. בשנים 1982 עד 1984 פיקד על עוצבת עמוד האש. שימש קצין התותחנים הפיקודי של פיקוד הצפון וסגן קצין תותחנים ראשי. הדריך במכללה הבין-זרועית לפיקוד ומטה וכיהן כנספח צה"ל וראש משלחת משרד הביטחון בזאיר. השתחרר משירות הקבע בדרגת אלוף-משנה ב-1992. בשירות המילואים קודם לדרגת תת-אלוף. לאחר שחרורו מונה למנכ"ל אגף הביטחון וחירום בעיריית ירושלים. ב-1995 מונה לסמנכ"ל תפעול ומינהל בעיריית חולון. ב-1999 מונה למנכ"ל עיריית ראש העין וב-2001 למנכ"ל עיריית רחובות. באפריל 2007 מונה על ידי שר הפנים לראש ועדה קרואה לניהול המועצה המקומית מעלה עירון וכיהן בתפקיד עד ספטמבר 2009. ב-2015 פרסם משרד מבקר המדינה ביקורת על תפקוד הוועדה הקרואה במעלה עירון. הביקורת העלתה מחדלים חמורים בתהליכי קבלת ההחלטות ובהתקשרויות עם נותני שירותים. כמו כן, ממצאי הביקורת לימדו על התנהלותה הבזבזנית של הוועדה ועל הטבות כספיות שהוענקו לעומדים בראשה. באוקטובר 2009 מונה למנכ"ל עיריית ראשון לציון וכיהן בתפקיד עד אפריל 2017. גונן בעל תואר ראשון במדעי הרוח מאוניברסיטת תל אביב, בוגר המכללה לפיקוד ומטה של צבא ארצות הברית בפורט לוונוורת', ובוגר המכללה לפיקוד ומטה של צה"ל. ורד עוזיאל, ראשל"צ: פרנקו גונן מונה למנכ"ל העירייה, באתר nrg‏, 14 באוגוסט 2009
פיברט

בפרמקולוגיה, פיברט (fibrate) היא משפחה של חומצות קרבוקסיליות אמפיפיליות. משפחה זו משמשת עבור מגוון נרחב של בעיות מטבליות, אך בעיקר עבור היפרכולסטרולמיה בגלל האפקט ההיפוליפידמי שלה. בזפיברט - משווקת בשם נורליפ (אוניפארם) ובשם בזפיברט 400 (מדיסון) ציפרופיברט - משווקת בשם ליפנור (כצט) קלופיברט גמפיברוזיל פנופיברט פיברטים משמשים לטיפול של מצבים שונים של היפרכולסטרולמיה, בדרך כלל בשילוב עם סטטינים. פיברטים מפחיתים את מספר התקפי הלב הלא-קטלניים, אך אינן מפחיתות תמותה כללית או תמותה קרדיווסקולרית בחולים עם הפרעה בשומני הדם. לפיכך הן ניתנות רק לחולים שאינם יכולים ליטול סטטינים. הפיברטים ניתנים כדי להוריד רמות ה-LDL, להפחתת רמות בדם שומנים (שיורדות בממוצע ב-30%), וכן בהעלאת ה-HDL. הם מפחיתים את העמידות לאינסולין אם קיימת דיסליפידמיה (אנ')שנובעת מתסמונת המטבולית.[דרוש מקור] פיברטים אינם מתאימים לחולים עם רמות HDL נמוכות. מומלץ לבדוק את כמות ה-HDL בחודשים הראשונים לטיפול בפיברטים. רוב הפיברטים יכולים לגרום למחלת שריר (מיופתיה). כיוון שפיברטים מעלים את כמות הכולסטרול במרה, הם מעלים את הסיכון לאבנים בכיס המרה. בשילוב עם סטטינים, פיברטים גורמים לסיכון מוגבר לתמס שריר (רבדומיוליזיס), הרס של רקמת שריר שמוביל לאי ספיקת כליות. סטטינים פחות ליפופיליים ייטו פחות לגרום לתופעת לוואי זו, ולפיכך הם בטוחים יותר בשילוב עם פיברטים.[דרוש מקור] מנת יתר עלולה לגרום לאי-ספיקת כליות חריפה. למרות שפיברטים נמצאים בשימוש קליני כבר מאז 1930, מנגנון הפעולה שלהם נותר לא ברור עד שנת 1990, אז התגלה כי הם אגוניסטים לקולטן הגרעיני PPAR מסוג אלפא. זוהי קבוצה של קולטנים המווסתים את חילוף החומרים של פחמימות ושומן וכן בידול רקמת שומן. מדיה וקבצים בנושא פיברט בוויקישיתוף אוניפארם, עלון לצרכן - נורליפ מדיסון פארמה, עלון לצרכן - בזפיברט 400 כצט, עלון לצרכן - ליפנור K. Schoonjans, B. Staels, J. Auwerx, Role of the peroxisome proliferator-activated receptor (PPAR) in mediating the effects of fibrates and fatty acids on gene expression, Journal of Lipid Research 37, 1996-05, עמ' 907–925 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עיזבון דיגיטלי

עיזבון דיגיטלי או ירושה דיגיטלית הם מכלול הנכסים הלא מוחשיים במרחב הדיגיטלי שאדם מותיר לאחר מותו. נכסים אלה עשויים לכלול בין היתר חשבונות באתרי אינטרנט, כמו פייסבוק, טוויטר, חשבונות של דואר אלקטרוני, וכן תמונות, סרטוני וידאו, ספרים דיגיטליים, מאמרים, קובצי מוזיקה, יומני רשת (בלוגים), וכדומה. סוגיה שעולה תדירות לאחר מותו של אדם היא האחריות והבעלות על הגישה לאותם נכסים. המונח "עזבון דיגיטלי" שנוי במחלוקת, שכן הוא מניח מראש שמדובר בקניין בר-הורשה, בעוד שחלק משמעותי מהמידע הדיגיטלי אינו בעל אופי קנייני, כמו תכתובות פרטיות, העדפות מוזיקליות והעדפות צפייה. מחקר של איגוד האינטרנט הישראלי הציע לכנות את המשאבים הדיגיטליים שנותרים אחרי מות האדם כ"זיכרונות דיגיטליים". בעוד שלשירותי רשת כמו פייסבוק וטוויטר יש מדיניות בנושא מות לקוחותיהם, לרוב האתרים בעולם אין מדיניות שכזאת, ולכן חשבונות מקוונים שבעליהם נפטרו, נשארים לעיתים קרובות רדומים ובלתי נגישים או נמחקים עקב חוסר פעילות. במקרים מסוימים, קרובי הנפטר אף משתלטים על החשבונות המקוונים של הנפטר בצורה חוקית או שאינה חוקית. במקרים נדירים יותר, האקרים אף משתלטים על חשבונות הנפטרים ומתחילים להפיץ מהם ספאם. במדינת ישראל, אין חוק בנושא המוות הדיגיטלי (קיים חוק בנושא הירושה, אך הוא אינו כולל בתוכו ירושת עזבונות דיגיטליים). במקרים רבים, על מנת לקבל גישה לחשבונות המקוונים של הנפטר נדרשים בני משפחתו להגיש צו משפטי מיוחד לספקי האינטרנט. בדצמבר 2014 התקיים דיון בנושא הסדרת צוואות טכנולוגיות בוועדה לפניות הציבור בכנסת. בהיעדר חקיקה ייעודית, הגישה למידע דיגיטלי שנותר אחרי מות האדם כפופה לחוזה שבין המשתמשים לבין ספק השירות (כמו אפל, פייסבוק, גוגל ושירותים דומים). זהו גם המצב המשפטי ברוב מדינות העולם, למעט ארצות הברית, שבה יש הסדרה מפורטת יותר, ולמעט מספר מדינות באירופה, שהאריכו את הגנת הפרטיות גם אחרי מות האדם. הזכות לפרטיות תוכן גולשים זכויות יוצרים מיכאל בירנהק וטל מורס, זכרונות דיגיטליים, איגוד האינטרנט הישראלי ואוניברסיטת תל אביב, 2018 מורישים את הסיסמאות והקבצים: בריטים משאירים ירושה דיגיטלית, באתר TheMarker‏, 22 באוקטובר 2011 אהוד קינן, צוואה דיגיטלית: למי שייך הפרופיל לאחר מותנו?, באתר ynet, 1 בדצמבר 2014 ויטה קיירס, ‏מה יקרה לפייסבוק שלנו אחרי מותנו? דיון ראשון בכנסת בנושא, באתר ‏מאקו‏, 1 בדצמבר 2014 אתר כתב העת משפט ועסקים, עִזבונות דיגיטליים - מאורי הירש, דצמבר 2016 אבק דיגיטלי, אתרה של החוקרת ורד שביט מאורי הירש, עִזבונות דיגיטליים, משפט ועסקים 26 בדצמבר 2016 ירושה דיגיטלית: למי שייך המייל של נפטר?, באתר ויינט, 21 בינואר 2020 מהי ירושה דיגיטלית והאם ניתן להוריש דף פייסבוק?, באתר דין - עורכי דין ומידע משפטי בישראל, 14 באפריל 2016 הזכות לפרטיות לאחר המוות, באתר המכון הישראלי לדמוקרטיה, פרלמנט גיליון 83, 27 בינואר 2019 יו"ר הוועדה לפניות ציבור: אקרא לשרת המשפטים להסדיר את נושא העזבונות הדיגיטליים, באתר האינטרנט של הכנסת, 1 בדצמבר 2014
לנקרי

לנקרי זה שם משפחה שמתקשר למדינת הודו או גם אלנקרי הוא שם משפחה המעיד על קשר ללנקרה (אנ') שבצפון-מערב ספרד האם התכוונתם ל... אלי לנקרי – ראש עיריית אילת יהודה לנקרי – חבר הכנסת ושגריר ישראל באו"ם עדנה לנקרי-שומיק – אתלטית ישראלית שמעון לנקרי – מראשי עיריית עכו